Scott Niedermayer

Scott Niedermayer (sündinud 31. augustil 1973 Cranbrookis Briti Columbias) on endine Kanada jäähokimängija. Niedermayer oli kaitsja ning esindas oma 18 hooaega ja enam kui tuhat mängu hõlmanud NHL-i karjääri jooksul New Jersey Devilsit ja Anaheim Ducksi ning võitis nendega neli NHL-i Stanley karikat. 

Oma profikarjääri jooksul NHL-is pälvis ta James Norrise mälestuskarika ja Conn Smythe'i karika, valiti viis korda liiga tähtede mänguks ja 2013. aastal valiti ta Hockey Hall of Fame'i. Niedermayeri mängijanumber oli 27 ning New Jersey Devils, Anaheim Ducks ja Kamloops Blazers ei anna tema auks seda numbrit enam välja.

Ta võitis Kanada koondisega 2004. aasta jäähoki maailmameistrivõistlused ning olümpiakullad 2002. aastal ja 2010. aastal.

 Välislingid 
 Scott Niedermayer NHL.com lehel

Kategooria:Kanada jäähokimängijad
Kategooria:Triple Gold Club
Kategooria:Sündinud 1973